Andreas Delsett

Andreas Liebe Delsett (født 1984) er en norsk forfatter fra Bodø. Hans debutbok Kjøkkenveien -en bok om mat og arbeid ble utgitt på Forlaget Press i 2019. Morgenbladets anmelder Andreas Viestad skrev om boka «Jeg kan ikke huske å ha lest en så ujålete, grundig og innlevende bok om livet på kjøkkenet». Bok nummer to, Den vanskelige maten -Hvordan det vi spiser ble et problem og hva vi kan gjøre med det, ble utgitt på Manifest forlag i 2022.

Delsett har en fortid som leder for partiet Rødt i Oslo og har jobbet som politisk rådgiver for partiet på Stortinget. Han er også grunnlegger av kunstforlaget Feil Forlag, og har tidligere jobbet som programsjef ved Litteraturhuset i Oslo .

Referanser 

Norske sakprosaforfattere
Personer fra Bodø kommune
Rødt-politikere i Oslo